**Somogy Vármegyei Kormányhivatal**

állást hirdet

**számviteli referens**

álláshelyének betöltésére.

**A kormányzati szolgálati jogviszony időtartama:** kormányzati szolgálati jogviszony, 6 hónap próbaidő kikötésével.

**Foglalkoztatás jellege:** teljes munkaidő.

**A munkavégzés helye:** Somogy Vármegyei Kormányhivatal Pénzügyi és Gazdálkodási Főosztály Pénzügyi és Számviteli Osztály, Kaposvár Nagy Imre tér 1.

**Az álláshelyen ellátandó feladatkörök:**

számviteli/pénzügyi referens

**Ellátandó feladatok:**

- a Magyar Államkincstár havi kimutatása és a főkönyv közötti egyeztetések,

- az előirányzat-módosítások, átcsoportosítások főkönyvi könyvelése,

- a Kincstár által küldött állományok alapján a bérfeladás kontírozása, könyvelése,

- az eszköz analitika és a főkönyv között egyeztetési feladatok,

- a vevőszámlák kiállítása, a bevételek kontírozása,

- az immateriális javakat, a kis és a nagy értékű tárgyi eszközök nyilvántartásba vétele, az állományt érintő változások rögzítése.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (továbbiakban: Kit.), valamint a Somogy Vármegyei Kormányhivatal Közszolgálati Szabályzatának rendelkezései az irányadók.

**Amit kínálunk:**

* versenyképes fizetés,
* „rekreációs” célú munkaidő-kedvezmény biztosítása,
* húsz év szolgálati jogviszonytól kezdődően ötévente szolgálati elismerés, amely periódikusan ismétlődve 2-7 havi illetmény összegének felel meg,
* rendszeres belföldi és külföldi képzési lehetőség,
* cafetéria-juttatás (évente bruttó 200.000 Ft),
* egy gyermek esetén 4, két gyermek esetén 8, kettőnél több gyermek esetén összesen 14 munkanap pótszabadság.

**Képzések támogatása:**

* tanulmányi szerződés megkötése,
* képzés költségeinek megtérítése,
* tanulmányi szabadidő biztosítása.

**Gyermeknevelési és családalapítási támogatások:**

* visszatérítendő családalapítási támogatás,
* családalapítási támogatás gyermek születése esetén,
* iskolakezdési támogatás,
* gyermeknevelési támogatás.

**Szociális jellegű támogatások:**

* krízistámogatás,
* illetmény-, illetve munkabérelőleg,
* kegyeleti ellátás.

 **Költségtérítések (utazási kedvezmények):**

* munkába járással kapcsolatos utazási költségtérítés,

bérlet, mentjegy árának 86%-a, illetve saját gépjármű használat esetén, valamint hétvégi hazautazás kapcsán 30 Ft/km összegben,

* 50%-os utazási kedvezmény,
* bankszámla-hozzájárulás.

 **Egészségügyi juttatások:**

* természetben nyújtott egészségügyi ellátás,
* önkéntes véradásban részt vevők elismerése.

**Ingyenes munkahelyi gyermekfelügyelet**

* oktatási szünetben, online oktatási időszakban,
* napközi utáni időszakban: házi feladat készítés, korrepetálás igénybe vételének lehetősége,
* Baba-mama foglalkozás.

**Feltételek:**

* magyar állampolgárság,
* mérlegképes könyvelői végzettség,
* cselekvőképesség,
* büntetlen előélet,
* egészségügyi alkalmasság,

**Elbírálásnál előnyt jelent:**

* költségvetési szervnél számviteli területen szerzett gyakorlat,
* azonnali munkakezdés lehetősége,
* Kaposvár környékbeli lakhely.

**Elvárt kompetenciák:**

* jogszabály értelmezés és alkalmazás,
* pontos, precíz, önálló munkavégzés,
* jó kommunikációs képesség,
* stressz tűrés,
* önálló és csapatmunkára való alkalmasság,
* MS Office ismeretek.

**Benyújtandó iratok, igazolások:**

* Fényképpel ellátott, a jelentkező személyi adatait tartalmazó, részletes szakmai önéletrajz a 87/2019. (IV. 23.) Korm. rendelet 1. melléklet szerint, bérigény megjelölésével (szem előtt tartva a Kit. illetmény megállapítására vonatkozó előírásait),
* 3 hónapnál nem régebbi hatósági erkölcsi bizonyítvány,
* Iskolai végzettséget, képzettséget igazoló okmányok másolatai,
* Nyilatkozat, mely szerint a benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul,
* Nyilatkozat annak tudomásulvételéről, hogy az álláshelyen ellátandó feladatkör vagyonnyilatkozat-tételi kötelezettség alá esik.

**Az álláshely betölthetőségének időpontja:**

Az álláshely a jelentkezések elbírálását követően azonnal betölthető.

**Benyújtási határidő: 2024. szeptember 30. napja**

Az álláshirdetéssel kapcsolatosan további információt **Kiss Géza** osztályvezetőnyújt a **06 82/502-872** telefonszámon.

**A jelentkezés benyújtásának módja:**

* Postai úton, a Somogy Vármegyei Kormányhivatal címére történő megküldésével (7400 Kaposvár, Nagy Imre tér 1.). Kérjük a borítékon feltüntetni a „**Jelentkezés számviteli/pénzügyi referens Pénzügyi és Számviteli Osztály álláshirdetésre**”.
* Elektronikus úton dr. Neszményi Zsolt főispán részére a hivatal@somogy.gov.hu e-mail címen keresztül.

**A felvételi eljárás, a jelentkezések elbírálásának módja, rendje:**

A Somogy Vármegyei Kormányhivatal fenntartja azt a jogot, hogy a meghirdetett állásra történő jelentkezést eredménytelennek nyilvánítja.

**Egyéb lényeges információ:**

Az álláshirdetés a kormányzati igazgatásról szóló 2018. évi CXXV. törvény hatálya alá esik, így a foglalkoztatás kormányzati szolgálati jogviszony keretei között történik.

Az álláshirdetés elbírálásával kapcsolatos adatkezelésre a Somogy Vármegyei Kormányhivatal honlapjának alábbi linkjén található adatkezelési tájékoztatója tartalmaz részletes információkat.

<https://kormanyhivatalok.hu/system/files/dokumentum/somogy/2023-11/adatkezelesi-tajekoztato_-svkh_2024.pdf>

**A munkáltatóval kapcsolatban további információt a** [**https://kormanyhivatalok.hu/kormanyhivatalok/somogy**](https://kormanyhivatalok.hu/kormanyhivatalok/somogy) **honlapon szerezhet.**